Restoran Ankur on Mustvee kesklinnas asuv toitlustusasutus, kus on kohti kuni 100-le inimesele. Pakume klientidele tavapärast maitsvat toitu ning kindlasti ka kohalikku Peipsi kala. Lisateenusena on võimalik tellida gruppide toitlustamist ning meie juures pidada oma firmapidu või sünnipäeva.
#000001
Kunagise mõisavalitseja Carl Gustav von Wahli järgi nime saanud restoran ning meelelahutushoone on algselt Pajusi mõisa tall-tõllakuur ja ehitatud 19.sajandi alguses, mil valmisid enamik tänaseni säilinud mõisa abihooneid. Pärast ulatuslikke renoveerimistöid on kaunist restoranist Von Wahl saanud Pajusi mõisa pärl. Selle mahutavus on pea 100 inimest ning hoone ruumikus ja elegantsus ei jäta kedagi külmaks. Ruumid sobivad ideaalselt pulmade, juubelite, kontsertide, seminaride ning teiste suuremate sündmuste jaoks.Pajusi Mõis – Sinu sündmuse vääriline
#000002
Aruküla mäelt Kaareperes leiate mõnusa puhkeala, mis on mõeldud nii perele, sõpruskonnale, kui ka suuremale seltskonnale. Puhkealale on rajatud mänguväljak koos kiikede ja liumäega, mis on eriti meeltmööda noorematele lastele. Jalgu saab puhata mõnusal varjualusel, pinkidel või enda kaasa võetud piknikutekil. Kohapeal on olemas ka grillimisvõimalus. Spordihuvilistel on võimalus mängida discgolfi, võite kasutada enda kettaid või need laenutada. Puhkealalt leiab ka Struve meridiaanikaare tähise. Vaade mäelt Vooremaale on hunnitu ja kel telkimishuvi, siis ruumi jagub selleks küllaga.
#000003
Coop Hotell asub Jõgeva linna peatänaval, kesklinnas, väärika ajalooga majas. Kõik sai alguse juba ligi 100 aastat tagasi 1919. aastal, mil moodustati Jõgeva Majanduse Ühisus – eesmärgiks oli alevis peakaupluse avamine. Hotellis on tube igale maitsele. Valida saab ühe- ja kahekohaliste tubade vahel. Mõeldud on ka liikumispuudega inimestele ning üks tuba on spetsiaalselt neile loodud. Lisaks sellele saab meie juures peatuv klient nautida hotelli keldrikorrusel asuvas saunas ka kosutavat leili.
#000004
Põltsamaa lossikompleksis on Kunstikeskuse päralt nelisada ruutmeetrit keldrikorrust, kus ühes otsas on koha leidnud kunstipood ja teises otsas savikoda. Läbi Põltsamaa kunstikooli ruumide minnes näed Sa noorte kunstitöid. Kunstikooli ruumide sisekujunduses on ohtrasti kasutatud noorte disaini mosaiikide ja seinamaalide näol.
#000005
Leivatuba edasijõudnutele! Leiva töötoas jagab puiduaida leivameister näpunäiteid, kuidas segada kokku üks õite hea leivataigen, mida head ja paremat sinna sisse võiks panna ja loomulikult mis on salarelv, et leib kenasti kerkiks ja hõrgult maitseks. Töötoa lõppedes tuleb leivaahjust meeli erutavalt head leivalõhna ja loomulikult ei lahku keegi oma leivata. Huvi korral saab ka juuretise kaasa. Kui peaks hiljem tekkima vajadus leivaastja järele, siis ka sellele murele leiame lahenduse.
#000006
Asume külmapealinnas Jõgeval, Piibe maantee ääres, mis ühendab Tallinna ja Tartut. Ajaloolises maakivihoones on tegutsenud "UKU" vilja-ja jahuveski. 1920. aastate algul ehitatud väärikas hoone pakub Teile võimalusi koosviibimisteks. Siin saad pidada hubase sünnipäeva, seminari, töötoa, pereürituse vms 25 inimesele. Meil on olemas kööginurk (täisautomaatne kohvimasin, nõud, mikrolaineahi jms) Pakume ka sauna võimalust ning korraldame ka kohvilauad ning lõuna või õhtusöögi.
#000007
Sordi Somka on puhkemaja asub Jõgeva mõisa pargis Pedja jõe saarel. Kohalike seas legendaarset paika kutsutakse nimega, mis on mugandus Jõgeva sordiaretusjaamast ja soome saunast. Hoone on läbinud värskelt põhjaliku uuenduskuuri ja veidi laienenud. Täna on Sordi Somka valmis aastaringseks kasutamiseks ja varustatud kõigega, mis ühes puhkemajas nii tööks, puhkuseks või lihtsalt mõnusaks äraolemiseks vaja peaks olema. Tule veeda mõnus puhkus või hoopiski kaugtöö nädal Pedja jõe ääres!
#000008
Mokko sobib neile, kes armastavad loodust, vaikust ja rahu. Majutame üksikturiste, peresid ja gruppe kuni 35 inimeseni. Pakume võimalust korraldada üritus või koolitus omaette, segamatult muude külaliste poolt. Majutame viies eraldi majas: peamajas on kõigi mugavustega kaks sviiti ja kaks 2-in. tuba, uues aidamajas kuus 2-in. tuba, tiigi ääres kaminaruumiga saunamajas kaks magamistuba kuni 6 in. ja õuemajas kuni 4 in, vana aidamaja kahes kambris (aprillist oktoobrini) kuni 6 inimest.
#000009
Tootsteele OÜ on väike perefirma Palamusel. Kohviku Teele pakub ettetellimisel toitlustust nii suurematele kui väiksematele gruppidele. Pakume ka peo- ja peielaudasid kohapeal. Samuti on võimalik ka kaasa tellida peo- ja peielaua toite. Kohvikul on kaks saali ja mahutame ära kuni 110 inimest.
#000010